《入栈纪行四首 其一》
明代·杨思圣

极望峰峦稠，云飞常没顶。空翠沾衣裳，堕作涧溪影。

花鸟乱听闻，心眼细细领。晞阳射碧潭，石粼碎光炯。

蒙笼草成阴，树老身戴瘿。山鬼时一啸，肃肃毛发冷。

前行隔后行，后岭迷前岭。

作者简介：（1621—1664）明末清初直隶钜鹿人，字犹龙，号雪樵。顺治三年进士。入翰林，出为山西按察使，官至四川布政使。傅青主、孙夏峰、申盟均与之交往。有《且亭诗》。